《奏玉轩》
明代·何准道

一轩万竹中，四际留空碧。好鸟鸣高林，悠然淡晨夕。

物象自清旷，幽光散几席。时复闻朱丝，玄鹤翔素壁。

灌木静吟秋，焚香时读易。托契在清溪，俯仰观今昔。

作者简介：何准道，字旦兼，号茜园。香山（今中山）人。吾驺长子。明思宗崇祯十五年（一六四二）举人。官至吏科给事中。清兵入粤，吾驺督师三水，准道从父军中。国势瓦解，遂遁迹不出，与屈大均、高俨、谢长文、陈子升多酬和，并多方外交。著有《玄英阁稿》、《棕山诗集》。清陈伯陶《胜朝粤东遗民录》卷二有传。